
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης στην Κοινότητα Εξοχής Ν. 
Θεσσαλονίκης. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης περιοχής «Αγ. Δημητρίου - Αυ- 


λίζας (Α και Β) του Δήμου Αχαρνών (Ν. Αττικής). 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 697 (1) 


Κήρυξη αναγκαστικής απαλλοτρίωσης στην Κοινότητα Εξοχής Ν. Θεσ¬ 
σαλονίκης. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΕΞΟΧΗΣ ΘΕΣΣΑΛΟΝΙΚΗΣ 
Το Κοινοτικό Συμβούλιο Εξοχής Θεσσαλονίκης με την 57/87 από¬ 
φασή του, αποφασίζει για λόγους δημόσιας ωφέλειας και πιο συγκεκρι¬ 
μένα για τη δημιουργία χώρου πρασίνου, καθώς και για τη διευκόλυνση 
έργων σχετικών με την ύδρευση και ·$ο αποχετευτικό δίκτυο, όπως 
επίσης και για τον εξωραϊσμό της περιοχής, σύμφωνα με τα άρθρ. 
243.244 του Π.Δ. 76/1985, την αναγκαστική απαλλοτρίωση 97 
τ.μ., ιδιοκτησίας 57 τ.μ. του Δημητρίου Πετρόπουλου και 40 τ.μ. του 
Μητσάκη Χρήστου. 

Η απόφαση αυτή να δημοσιευθεΐ στην Εφημερίδα της Κυβερνή- 
σεως. 

Εξοχή Θεσ/νίκης, 14 Ιουλίου 1987 
Ο Πρόεδρος 

ΖΑΧΟΣ ΠΑΝΑΓΙΩΤΗΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.32395 · (2) 

Έγκριση πολεοδομικής μελέτης περιοχής «Αγ. Δημητρίου - Αυλίζας 
(Α και Β) του Δήμου Αχαρνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα τα 
άρθρα 6 (παρ. 1, 4, 5 και 6), 7 (παρ. 1, 2 και 4), 11 (παρ. 5) και 43 
(παρ. 3 και 10). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του Ν. 880/1979 (ΦΕΚ 58/Α) και ειδικότερα το 
άρθρο 2 (παρ. 1). 

4. Τις διατάξεις του Ν. 1577/85 (ΦΕΚ 210/Α) και ειδικότερα τα 


άρθρα 6 (παρ. 1), 7, 8 (παρ. 1) και 9 αυτού. 

5. Τις διατάξεις του Ν. 1558/85 (ΦΕΚ 137/Α) καί ειδικότερα το 
άρθρο 23 παράγρ. 1. 

6. Την υπ’ αριθ. 19658/841/14.4.83 απόφαση του Υπουργού 
Χωροταξίας, Οικισμού και Περιβάλλοντος (ΦΕΚ 154/Δ/83 διόρθωση 
ΦΕΚ 457/Δ/84). 

7. Την υπ’ αριθ. 27449/1207/87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «χαρακτηρισμός ως πυ- 
κνοδομημένης της πολεοδομικής ενότητας Άγ, Δημήτρης - Αύλίζα - 
Πύργουθι του Δήμου Αχαρνών (Ν. Αττικής). 

8. Την υπ’ αριθ. 27450/1208/87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδο¬ 
μικής προμελέτης της πολεοδομικής ενότητας «Άγ. Δημήτρης - Αυ- 
λίζα - Πύργουθι» του Δήμου Αχαρνών (Ν. Αττικής). 

9. Τις υπ’ αριθ. 53, 72 και 152/86 γνωμοδοτήσεις του δημοτικού 
συμβουλίου Αχαρνών. 

10. Την υπ’ αριθ. 1/συν. 19/9.12.86 γνωμοδότηση του συμβου¬ 
λίου Χωροταξίας, Οικισμού και Περιβάλλοντος Νομού Αττικής. 

11. Την υπ’ αριθ. 48/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

12. Την υπ’ αριθ. 225/1987 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

■ Εγκρίνεται το πολεοδομικό σχέδιο της περιοχής «Άγ. Δημήτρης - 
Αυλίζας (Α και Β)» η οποία αποτελεί τμήμα της πολεοδομικής ενότητας 
«Άγιος Δημήτρης - Αυλίζας - Πύργουθι», που έχει χαρακτηρισθεί ως 
πυκνοδομημένη με την υπ’ αριθ. 27449/1207/1987 απόφαση του 
Υπουργού Περιβάλλοντος, Χωροταξίας και Δημοσίων Έργων, με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, χώρων πλατείας, πάπρκων, εκκλησιών, χώρων παιδικής 
χαράς, βρεφονηπιακών σταθμών, γυμνασίου λυκείου, αθλητικών εγκα¬ 
ταστάσεων, χώρου στάθμευσης αυτοκινήτων (πάρκινγκ), δημοτικού - 
νηπιαγωγείου, χώρου σταδίου, βρεφονηπιακού σταθμού - νηπιαγω¬ 
γείου, πολιτιστικού κέντρου, δημοτικού σχολείου, όπως οι παραπάνω 
ρυθμίσεις φαίνονται στα τρία (3) σχετικά πρωτότυπα διαγράμματα σε 
κλίμακα 1: 1000 που θεωρήθηκαν από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 32395/1987 πράξη του 
και που συνοπτικά τυς αντίτυπα δημοσιεύονται με το παρόν διάταγμα. * 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις των 
παραγράφων 4 και επόμενες του άρθρου 8 του Ν. 1337/1983. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής «Άγ. Δημήτρης - Αυλίζα (Α και Β)» της 
οποίας εγκρίνεται το πολεοδομικό σχέδιο με το άρθρο 1 του παρόντος. 

Άρθρο 4. 

1. Στην παραπάνω περιοχή καθορίζεται Ζώνη Ειδικών Κινήτρων 
(ΖΕΚ) και Ζώνη Αγοράς Συντελεστή (ΖΑΣ) όπως φαίνονται να περί- 

κλείονται με την ένδειξη ΖΕΚ και ΖΑΣ αντίστοιχα στα σχετικά δια¬ 
γράμματα. 

2. Στη Ζώνη Αγοράς Συντελεστή (ΖΑΣ) για τη μεταφορά συντελεστή 
δόμησης καθορίζεται δεύτερος αυξημένος συντελεστής δόμησης ένα και 
είκοσι (1,20) και ορίζεται μέγιστο ποσοστό κάλυψης των οικοπέδων 
εξήντα τοις εκατό (60%). 

, Άρθρο 5. 

1. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Α καθορίζεται χρήση αμιγούς κατοικίας, όπως 
η χρήση αυτή προσδιορίζεται με το άρθρο 2 του από 23.2.1987 Π. 
Δ/τος (ΦΕΚ 166/Δ). 

2. Στους υπόλοιπους οικοδομήσιμους χώρους της περιοχής καθορί¬ 

ζεται η χρήση γενικής κατοικίας, όπως η χρήση αυτή προσδιορίζεται με 
το άρθρο 3 του παραπάνω Π. Δ/τος. _ 

3. Τα επαγγελματικά εργαστήρια που περιλαμβάνονται στην παρα¬ 
πάνω χρήση προσδιορίζονται στο άρθρο 1 (παρ. 6) και στον πίνακα του 
άρθρου 2 του Π. Δ/τος 84/1984 (ΦΕΚ 33/Α). 

Άρθρο 6. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4) και έξι (6) μέτρων όπως 
φαίνονται στα ίδια διαγράμματα. 

Άρθρο 7. 

Τα έλάχιστα όρια εμβαδού και προσώπου των οικοπέδων και οι 
λοιποί όροι και περιορισμοί δόμησης ορίζονται ως εξής: 

1. Ελάχιστο πρόσωπο: δέκα (10) μέτρα. 

2. Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα α) εφόσον κατά τη δη¬ 
μοσίευση του παρόντος έχουν: 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: εκατό (1Ο0) τ.μ. και 

β) προκύπτουν από την οριστική πράξη εφαρμογής της πολεοδομικής 
μελέτης με όποιες διαστάσεις και αν έχουν. 


3. Επιπλέον των διαστάσεων των παρ. 1 και 2 του παρόντος θεωρού¬ 
νται άρτια και οικοδομήσιμα εφόσον α) στο οικοδομήσιμο τμήμα του οι¬ 
κοπέδου εγγράφεται κάτοψη κτιρίου με ελάχιστη επιφάνεια 50 μ 2 και 
ελάχιστη διάσταση πέντε (5) μέτρα και β) δεν δημιουργήθηκαν από κα¬ 
τάτμηση που έγινε κατά παράβαση των διατάξεων του από 22.6.83 Π. 
Δ/τος «Καθορισμός Ζώνης οικιστικού ελέγχου (ΖΟΕ) και ^ιατωτάτου 
ορίου κατάτμησης σε ολόκληρη την εκτός σχεδίου και εκτός ορίων οικι¬ 
σμών προϋφισταμένων του 1923 περιοχή του Ν. Αττικής» (ΦΕΚ 
284/Δ). 

4. Μέγιστο ποσοστό κάλυψης για τα κατά κανόνα άρτια οικόπεδα πε¬ 
νήντα τοις εκατό (50%) και για τα κατά παρέκκλιση άρτια οικόπεδα 
εξήντα τοις εκατό (60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγραφών 4 και 5 ορίζεται 
συντελεστής δόμησης 1, 2 και μέγιστο ποσοστό κάλυψης εβδομήντα 
τοις εκατό (70%) για οικόπεδα εμβαδού μικρότερου των 150 μ . Η 
εξαίρεση αυτή έχει εφαρμογή μόνο σε οικόπεδα που έχουν προκύψει από 
κατάτμηση μέχρι τη 10.3.82 αφού αφαιρεθεί το εμβαδόν της εισφοράς 
σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων έντεκα (11) μέτρα. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






